CELEX: 31981D0437
Language: el
Date: 1981-05-11 00:00:00
Title: 81/437/ΕΟΚ: Απόφαση της Επιτροπής της 11ης Μαΐου 1981 περί καθορισμού των κριτηρίων σύμφωνα με τα οποία η πληροφόρηση σχετικά με το ευρετήριο των χημικών ουσιών θα παρέχεται από τα κράτη μέλη στην Επιτροπή

Avis juridique important

|

31981D0437

81/437/ΕΟΚ: Απόφαση της Επιτροπής της 11ης Μαΐου 1981 περί καθορισμού των κριτηρίων σύμφωνα με τα οποία η πληροφόρηση σχετικά με το ευρετήριο των χημικών ουσιών θα παρέχεται από τα κράτη μέλη στην Επιτροπή  

Επίσημη Εφημερίδα αριθ. L 167 της 24/06/1981 σ. 0031 - 0038 Φινλανδική ειδική έκδοση: Κεφάλαιο 15 τόμος 3 σ. 0119  Ισπανική ειδική έκδοση: Κεφάλαιο 15 τόμος 3 σ. 0031  Σουηδική ειδική έκδοση: Κεφάλαιο 15 τόμος 3 σ. 0119  Πορτογαλική ειδική έκδοση : Κεφάλαιο 15 τόμος 3 σ. 0031 

ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Μαΐου 1981 περί καθορισμού των κριτηρίων σύμφωνα με τα οποία η πληροφόρηση σχετικά με το ευρετήριο των χημικών ουσιών θα παρέχεται από τα Κράτη μέλη στην ΕπιτροπήΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 67/548/ΕΟΚ του Συμβουλίου της 27ης Ιουνίου 1967 περί προσεγγίσεως των νομοθετικών, κανονιστικών και διοικητικών διατάξεων σχετικά με την κατάταξη, συσκευασία και σήμανση των επικινδύνων ουσιών (1), όπως τροποποιήθηκε τελευταία από την οδηγία  79/831/ΕΟΚ (2), και ιδίως το άρθρο 13 παράγραφος 3,  Εκτιμώντας,  ότι η οδηγία 67/548/ΕΟΚ προβλέπει, στο άρθρο της 13 παράγραφος 1, την καθιέρωση ευρετηρίου των ουσιών που ευρίσκονται στην κοινοτική αγορά την 18η Σεπτεμβρίου 1981- ότι κατά την εισαγωγή του ευρετηρίου αυτού η Επιτροπή πρέπει να λάβει υπόψη της το άρθρο  1 παράγραφος 4 και το άρθρο 8 της προαναφερθείσης οδηγίας- ότι για λόγους κόστους και χρόνου είναι απαραίτητο να χρησιμοποιηθεί για την κατάρτιση του ευρετηρίου μεικτή τεχνική: βασικό ευρετήριο συμπληρωμένο από δηλώσεις των παρασκευαστών και εισαγωγέων για την ύπαρξη στην κοινοτική αγορά ουσιών που δεν  περιλαμβάνονται στο βασικό ευρετήριο- ότι το βασικό ευρετήριο, επεξεργασμένο από την Επιτροπή, που θα έχει λάβει υπόψη τη γνώμη της επιτροπής προσαρμογής των οδηγιών στην τεχνική πρόοδο, καταρτίζεται σύμφωνα με διαθέσιμα δεδομένα από τα οποία τεκμαίρεται δικαιολογημένα και αντικειμενικά ότι  οι ουσίες που εμφαίνονται σ' αυτό ανευρίσκονται στην κοινοτική αγορά- ότι είναι απαραίτητο να προβλεφθούν διατάξεις εξασφαλίζουσες την καθιέρωση της διαδικασίας δηλώσεως, προς τις αρμόδιες αρχές των Κρατών μελών, ουσιών που θα πρέπει να περιληφθούν στο ευρετήριο, και η δήλωση αυτή να ισχύει για την κοινοτική αγορά- ότι είναι επίσης σκόπιμο να προβλεφθεί η υιοθέτηση σε κοινοτικό επίπεδο των διατάξεων των σχετικών με τη διαδικασία δηλώσεως καθώς και του χρονοδιαγράμματος που θα πρέπει να τηρηθεί- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής προσαρμογής στην τεχνική πρόοδο των οδηγιών των σχετικών με την άρση των τεχνικών εμποδίων στον τομέα των επικινδύνων ουσιών και παρασκευασμάτων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Προκειμένου η Επιτροπή να μπορέσει να καταρτίσει το ευρετήριο που προβλέπεται στο άρθρο 13 της οδηγίας 67/548/ΕΟΚ, τα Κράτη μέλη λαμβάνουν όλα τα απαραίτητα μέτρα για να εξασφαλισθεί η ακριβής τήρηση των διαδοχικών φάσεων και διαδικασιών που  καθορίζονται στα άρθρα 2 και 3 και στο παράρτημα της παρούσας αποφάσεως.   Άρθρο 2  1. Το ευρετήριο των χημικών ουσιών που ανευρίσκονται στην κοινοτική αγορά την 18η Σεπτεμβρίου 1981, αποκαλούμενο εφεξής EINECS (European Inventory of Existing Commercial Chemical Substances), καταρτίζεται σύμφωνα με τις διατάξεις που  καθορίζονται στο τμήμα I του παραρτήματος.  2. Το ευρετήριο EINECS συνίσταται σε βασικό ευρετήριο καλούμενο εφεξής ECOIN (European Core Inventory), που καταρτίζεται από την Επιτροπή βάσει των δεδομένων που έχει στη διάθεσή της και από κατάλογο ουσιών που συνιστούν το αντικείμενο μεταγενεστέρων  δηλώσεων υποβαλλομένων στην Επιτροπή από τα Κράτη μέλη, σύμφωνα με τις διατάξεις που καθορίζονται στο τμήμα II του παραρτήματος της παρούσας αποφάσεως.   Άρθρο 3  Τα Κράτη μέλη λαμβάνουν όλα τα κατάλληλα μέτρα προκειμένου να πραγματοποιηθεί και συντονισθεί το έργο καταρτίσεως του ευρετηρίου EINECS. Για το σκοπό αυτό η Επιτροπή καθορίζει ένα σημείο επαφών.  Για τον ίδιο σκοπό τα Κράτη μέλη υποδεικνύουν ένα ή περισσότερα σημεία επαφών. Τα Κράτη μέλη αποστέλλουν στην Επιτροπή προ της 30ής Ιουνίου 1981 τις διευθύνσεις στις οποίες πρέπει να αποστέλλονται τα έντυπα δηλώσεως. Η Επιτροπή δημοσιεύει τις  διευθύνσεις στην Επίσημη Εφημερίδα των Ευρωπαϊκών Κοινοτήτων.   Άρθρο 4  Κατά τηή έννοια της παρούσας αποφάσεως οι όροι: "ουσίες", "παρασκεύασματα", "δέτωστό εμπόριο" υποκούουν στους ορισμούς που διδονται στο άρδρο 2 της οδηγίας 67/548/ΕΟΚ.   Άρθρο 5  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 11 Μαΐου 1981.  Για την Επιτροπή Karl-Heinz NARJES Μέλος της Επιτροπής  (1) ΕΕ αριθ. L 196 της 16. 8. 1967, σ. 1.  (2) ΕΕ αριθ. L 259 της 15. 9. 1979, σ. 10.      ΠΑΡΑΡΤΗΜΑ   I. ΔΙΑΔΙΚΑΣΙΑ ΓΙΑ ΤΗΝ ΕΠΕΞΕΡΓΑΣΙΑ ΤΟΥ ΕΥΡΕΤΗΡΙΟΥ EINECS  Η διαδιακασία περιλαμβάνει τα ακόλουθα στάδια:  Πρώτο στάδιο - Το βασικό ευρετήριο ECOIN ετοιμάζεται από την Επιτροπή με βάση τους υπάρχοντες καταλόγους των χημικών ουσιών.  - Για διευκόλυνση στην κατανόηση του βασικού ευρετηρίου ECOIN η Επιτροπή ετοιμάζει ένα επεξηγηματικό κείμενο που περιλαμβάνει:  - ευρετήριο με την ονοματολογία των ουσιών επιβεβαιωμένη με τον αριθμό του χημικού ευρετηρίου CAS,  - αλφαβητικό ευρετήριο της ονοματολογίας των ουσιών επιβεβαιωμένης με τον αριθμό του χημικού ευρετηρίου CAS,  - ευρετήριο του μοριακού τύπου των ουσιών που περιέχονται στο βασικό ευρετήριο ECOIN.  - Για διευκόλυνση των προσώπων που υποβάλλουν δήλωση κατά τη διάρκεια του δευτέρου σταδίου, η Επιτροπή προετοιμάζει ένα κείμενο εργασίας αποκαλούμενο "Σύνοψη των γνωστών ουσιών".  Για διευκόλυνση στη χρήση του το παραπάνω κείμενο περιλαμβάνει τρία ευρετήρια:  - ευρετήριο που περιλαμβάνει την ονοματολογία των ουσιών επιβεβαιωμένη από τον αριθμό του χημικού ευρετηρίου CAS και τον κώδικα EINECS,  - αλφαβητικό ευρετήριο της ονοματολογίας των ουσιών επιβεβαιωμένης από τον αριθμό του χημικού ευρετηρίου CAS και τον κώδικα EINECS,  - ευρετήριο του μοριακού τύπου των ουσιών που περιέχονται στο κείμενο εργασίας. Ουσίες που περιλαμβάνονται στο κείμενο εργασίας αλλά δεν αναφέρονται στο βασικό ευρετήριο ECOIN δεν καταχωρούνται στο ευρετήριο EINECS, παρά μόνον αν δηλωθούν κατά το  δεύτερο στάδιο.  - Η Επιτροπή επεξεργάζεται επίσης, σε συνεργασία με όλα τα Κράτη μέλη και σε όλες τις επίσημες γλώσσες της Κοινότητος, επεξηγηματικό κείμενο καλούμενο "Δήλωση για το ευρετήριο EINECS".  - Έπειτα από τη διαβίβαση όλων των κατά τα ανωτέρω κειμένων στα Κράτη μέλη, η Επιτροπή δημοσιεύει στην Επίσημη Εφημερίδα των Ευρωπαϊκών Κοινοτήτων το βασικό ευρετήριο ECOIN με μορφή καταλόγου αριθμός ECOIN/αριθμός χημικού ευρετηρίου CAS.  Δεύτερο στάδιο - Οι δηλώσεις για τις ανευρισκόμενες στην κοινοτική αγορά την 18η Σεπτεμβρίου 1981 ουσίες, ως έχουν ή ως συστατικά παρασκευασμάτων που δεν περιλαμβάνονται στο βασικό ευρετήριο ECOIN, μπορεί να γίνονται από τον παρασκευαστή ή κάθε άλλο πρόσωπο που διαμένει στην Κοινότητα, το οποίο έχει θέσει στο εμπόριο αυτή  (αυτές) την (τις) ουσία (ουσίες) και το οποίο καλείται εφεξής "το πρόσωπο που υποβάλλει τη δήλωση".  - Οι παραπάνω δηλώσεις πρέπει να απευθύνονται στην (στις) αντίστοιχη (αντίστοιχες) εθνική (εθνικές) διεύθυνση (διευθύνσεις) που αναφέρεται (αναφέρονται) στο άρθρο 3.  - Δηλώσεις για ουσίες μπορούν να γίνονται μόνο με χρησιμοποίηση των ειδικών εντύπων που διατίθενται στην ίδια (ίδιες) διεύθυνση (διευθύνσεις).  Οι δηλώσεις αυτές πρέπει να απευθύνονται, από τα πρόσωπα που τις υποβάλλουν, στις ίδιες διευθύνσεις το αργότερο εννέα μήνες έπειτα από τη δημοσίευση του βασικού ευρετηρίου ECOIN στην Επίσημη Εφημερίδα των Ευρωπαϊκών Κοινοτήτων.  - Οι κανόνες που πρέπει να ακολουθούνται για την υποβολή των δηλώσεων και τα υποδείγματα των εντύπων δίδονται στο τμήμα II του παρόντος παραρτήματος.  - Τα Κράτη μέλη απευθύνουν στο σημείο αναφοράς της Επιτροπής το ειδικό τμήμα των εντύπων δηλώσεως συμπληρωμένων από το πρόσωπο που υποβάλλει τη δήλωση το ταχύτερο δυνατό και όχι αργότερα από τριάντα μέρες από της λήψεώς τους.  - Το σημείο επαφής της Επιτροπής δεν μπορεί να δέχεται οποιοδήποτε έντυπο δηλώσεως έπειτα από δώδεκα μήνες από της δημοσιεύσεως του βασικού ευρετηρίου ECOIN στην Επίσημη Εφημερίδα των Ευρωπαϊκών Κοινοτήτων.  Τρίτο στάδιο - Η Επιτροπή επεξεργάζεται το ευρετήριο EINECS από το βασικό ευρετήριο ECOIN, προσθέτοντας σε αυτό τις ουσίες που δηλώθηκαν προς τα Κράτη μέλη τα οποία εξασφαλίζουν τη διαβίβαση του ειδικού τμήματος των αντίστοιχων δηλώσεων.  - Κατά τη διάρκεια της εξετάσεως και επεξεργασίας των διαφόρων εντύπων δηλώσεως ουσιών από την Επιτροπή, μπορεί να καταστεί απαραίτητη η διευκρίνιση ορισμένων σημείων (π.χ. σφάλμα στην αρίθμηση CAS, σφάλμα στην ονοματολογία, κλπ.). Σε αυτή την περίπτωση  η Επιτροπή απευθύνει έγγραφο ερώτημα για πληροφόρηση προς το Κράτος μέλος το οποίο διαβιβάζει αυτό στο πρόσωπο που υποβάλλει τη δήλωση σε διάστημα δεκαπέντε ημερών.  - Το πρόσωπο που υποβάλλει τη δήλωση πρέπει να απαντήσει γραπτώς σε διάστημα σαράντα πέντε ημερών στο ερώτημα που διαβιβάσθηκε από το Κράτος μέλος. Η απάντηση αυτή πρέπει να αποσταλεί στο σημείο επαφής της Επιτροπής εντός δεκαπέντε ημερών.  - Εάν δεν δοθεί απάντηση σε διάστημα ενενήντα ημερών από της ημερομηνίας του ερωτήματος για πληροφόρηση, η Επιτροπή εξουσιοδοτείται να πάρει απόφαση με βάση την πληροφόρηση που η ίδια έχει, έπειτα από διαβούλευση με το Κράτος μέλος. Εάν έχουν καθορισθεί  ένα ή περισσότερα σημεία αναφοράς, αυτά διεκπεραιώνουν για το Κράτος μέλος τις παραπάνω ενέργειες.  Τέταρτο στάδιο Το ευρετήριο EINECS δημοσιεύεται στην Επίσημη Εφημερίδα των Ευρωπαϊκών Κοινοτήτων.   II. ΚΑΝΟΝΕΣ ΠΟΥ ΠΡΕΠΕΙ ΝΑ ΑΚΟΛΟΥΘΟΥΝΤΑΙ ΓΙΑ ΤΗΝ ΥΠΟΒΟΛΗ ΤΩΝ ΔΗΛΩΣΕΩΝ  1. Κάθε ουσία που καλύπτεται από τον ορισμό του άρθρου 4 της παρούσας αποφάσεως και που πληροί ένα από τα κριτήρια που παρατίθενται κατωτέρω μπορεί να δηλούται:  α) η ουσία πρέπει να έχει τεθεί στο εμπόριο για καθαρά εμπορικούς σκοπούς μεταξύ 1ης Ιανουαρίου 1971 και 18ης Σεπτεμβρίου 1981, συμπεριλαμβανομένης- β) η ουσία να είναι ένα μονομερές από το οποίο να έχουν παρασκευαστεί πολυμερισμένα, πολυσυμπυκνωμένα και πολυπροσθήκες, ανευρισκόμενα στην αγορά μεταξύ 1ης Ιανουαρίου 1971 και 18ης Σεπτεμβρίου 1981, συμπεριλαμβανομένης.  2. Κάθε ουσία η οποία πληροί ένα από τα κριτήρια που παρατίθενται κατωτέρω δεν πρέπει να δηλούται:  α) κάθε ουσία που έχει τεθεί στο εμπόριο μεταξύ 1ης Ιανουαρίου και 18ης Σεπτεμβρίου 1981, περιλαμβανομένης, αποκλειστικά για σκοπούς ερευνητικούς, αναπτυξιακούς ή/και αναλυτικούς- β) κάθε μείγμα που προορίζεται για συγκεκριμμένο σκοπό- γ) κάθε υπόλειμμα καθαρισμού χωρίς εμπορική αξία ως έχει- δ) κάθε πολυμερές, πολυσυμπύκνωμα ή πολυπροσθήκη.  3. Πως υποβάλλεται η δήλωση:  α) Για να δηλωθεί μια ουσία που δεν περιλαμβάνεται στο βασικό ευρετήριο ECOIN αλλά αναφέρεται στο κείμενο εργασίας "Σύνοψη γνωστών ουσιών", το πρόσωπο που υποβάλλει τη δήλωση πρέπει να χρησιμοποιεί έντυπο τύπου Α (υπόδειγμα του οποίου δίδεται κατωτέρω)  και να απευθύνει αυτό στην (στις) εθνική (εθνικές) διεύθυνση (διευθύνσεις) δεόντως συμπεπληρωμένο και υπογεγραμμένο.  β) Για να δηλωθεί μια ουσία που δεν περιλαμβάνεται ούτε στο βασικό ευρετήριο ECOIN ούτε στο κείμενο εργασίας "Σύνοψη γνωστών ουσιών" αλλά για την οποία ενός χημικού ευρετηρίου (Chemical Abstracts Service = CAS) ο αριθμός είναι γνωστός, το πρόσωπο που  υποβάλλει τη δήλωση πρέπει να χρησιμοποιεί έντυπο τύπου Β (υπόδειγμα του οποίου δίδεται κατωτέρω) και να απευθύνει αυτό στην (στις) εθνική (εθνικές) διεύθυνση (διευθύνσεις) δεόντως συμπεπληρωμένο και υπογεγραμμένο.  γ) Για να δηλωθεί μια ουσία που δεν περιλαμβάνεται ούτε στο βασικό ευρετήριο ECOIN ούτε στο κείμενο εργασίας "Σύνοψη γνωστών ουσιών" και για την οποία δεν είναι γνωστός ο αριθμός χημικού ευρετηρίου (Chemical Abstracts Service = CAS), το πρόσωπο που  υποβάλλει τη δήλωση πρέπει να χρησιμοποιεί έντυπο τύπου C (υπόδειγμα του οποίου δίδεται κατωτέρω) και να απευθύνει αυτό στην (στις) εθνική (εθνικές) διεύθυνση (διευθύνσεις) δεόντως συμπεπληρωμένο και υπογεγραμμένο. Όταν συμπληρώνει έντυπο τύπου C, το  πρόσωπο που υποβάλλει τη δήλωση πρέπει να περιγράφει τη χημική ουσία με όσο το δυνατό περισσότερες λεπτομέρειες τηρώντας συγχρόνως τις υποδείξεις που περιέχονται στο κείμενο "Δήλωση για το ευρετήριο EINECS"- Περισσότερες υποδείξεις για υποβολή δηλώσεως δίδονται στο κείμενο "Δήλωση για το ευρετήριο EINECS".